ועדת הכספים, כנסת 17, פרוטוקול מספר 38, 2006-05-31 11:00

יעקב ליצמן: אני פותח את הישיבה.

יעקב ליצמן: אנחנו מדברים על תקציב המשרד לקליטת עלייה.

יעקב ליצמן: הדבר הראשון אני מקבל בברכה את השר, זאב בוים, המנכ"לית וכל אנשי המשרד הנמצאים כאן.

יעקב ליצמן: קליטת עולים זה אחד הדברים הכי קשים, בעצם יושב ראש הוועדה הוא היה גם פעם עולה.

יעקב ליצמן: לא הצלחתי, עובדה שנהייתי חבר כנסת.

יעקב ליצמן: אם הייתי מצליח לא הייתי יושב כאן.

יעקב ליצמן: אז אני צריך להאשים את משרד הקליטה.

יעקב ליצמן: בכל אופן בואו נחזור לדברים.

יעקב ליצמן: משרד הקליטה באמת משרד קשה, בגלל הקליטה, עולים מכל רחבי העולם.

יעקב ליצמן: לא דומה קליטה מרוסיה, אתיופים, מארצות המערב, כל אחד עם הקליטה שלו, כל אחד עם הדרך שלו, עם הבעיות שלו, זה אחרת לגמרי.

יעקב ליצמן: בכל זאת יש תחת קורת גג אחת, אני בטוח, אני חושב שאתה תוכיח את עצמך, אני מכיר אותך הרבה שנים גם כראש עיריית קרית גת שהצלחת, ואני בטוח שגם במשרד תצליח כאן לנווט את המשרד בצורה שאתה רוצה.

יעקב ליצמן: 2006 אני מבין שהתקציב כבר בעצם נסגר.

יעקב ליצמן: אני מבין שצרות רבים זה חצי נחמה, 2007 אני מקווה שיהיה יותר טוב מבחינת תקציב.

יעקב ליצמן: כסף לא חסר כאן, וזה האבסורד הכי גדול שיש במדינה.

יעקב ליצמן: פעם אמרו שאין כסף, אבל היום כבר התירוץ הזה לא הולך.

יעקב ליצמן: אז אומרים זה ביבי עשה, גם באחת הגזרות, אם אני לא טועה, התקציב הראשון בחוק ההסדרים שהוא הביא זה היה אחד הדברים, תסלחו לי על הביטוי, טמטמו את כל חברי הכנסת.

יעקב ליצמן: גם אני הצבעתי נגד.

זאב בוים: תודה רבה כבוד היושב ראש, נחסוך את כל ההקדמות, חברי הכנסת הותיקים מכירים את צמרת המשרד שנמצאת פה, בראשה המנכ"לית גב' מירלה גל, אם יש חדשים שלא מכירים אז אולי בהמשך הדיון פה ושם על הנושאים הספציפיים ושאלות שלכם הם בודאי יוכלו לענות.

זאב בוים: אני רוצה להקדים כמה מלים לפני שנמסור את רשות הדיבור למנכ"לית שהיא תוביל את הצגת העניין.

זאב בוים: קודם כל באמת בשביל שאפשר יהיה לקלוט מספרים ממש ספורים.

זאב בוים: ראשית על נתוני העלייה.

זאב בוים: שנת 2005 עשרים ושניים אלף שמונה מאות עולים, אין שינוי מהותי, אם נשווה את זה נניח ל-2004, יש לנו נתונים על 2006 של הרבעון הראשון, ינואר-אפריל, חמשת אלפים מאה שמונים ושמונה עולים, זה פחות או יותר אותו דבר.

זאב בוים: אני רק אומר שהעלייה במספר הזה, עלייה ממדינות חבר העמים היא כבר פחות ממחצית מספר העולים.

זאב בוים: ויש גידול מסויים ממדינות שנקרא להם מדינות רווחה, כמו צרפת וארצות הברית.

זאב בוים: אז אמרתי על הירידה ממדינות חבר העמים שהיא מתמדת, זה גרף שהולך ויורד.

זאב בוים: עלייה מאתיופיה, היום עניין הפלשמורה, בינתיים אין מימוש של החלטה להכפיל את המספר בחודש.

זאב בוים: עד כה שלוש מאות אנשי פלשמורה בחודש מעלים.

זאב בוים: יש עם זה בעיות, ראש הממשלה שעומד בראש ועדה מיוחדת לטיפול בעניין יצטרך להכריע בסוגייה הזאת, כי היא מורכבת, לא ניכנס פה, אולי בוועדת הקליטה אני אדבר על זה, אלא אם כן פה ישאלו אז אני אהיה מוכן להיכנס לפירוט.

זאב בוים: אני אמנם כידוע לכם זמן קצר אבל אני אחרי סמינר של חודש ימים וגם עם קצת איזה שהוא רקע שהיה לי בתחום קליטת עלייה.

זאב בוים: הייתי אומר אני רוצה כאן כן להגיד כמה דברים על כוונות, על יעדים עיקריים שאני חושב שצריך לשים עליהם דגש.

זאב בוים: ראשית, זה גם היושב ראש אמר, שצריך לעודד את העלייה, כיוון שהמספר הוא יציב, ואנחנו במקומות מסויימים במדרון מתמיד, צריך לשפר את תנאי הקליטה בארץ, כי אם נשפר את תנאי הקליטה זה יעודד עולים.

זאב בוים: יש הרבה דרכים לעניין.

זאב בוים: יש סוגייה גדולה של טיפול בדיור.

זאב בוים: היא בעיה כבדה מאוד.

זאב בוים: נגיד את זה ככה, היום אם אנחנו מדברים על סיוע, נניח לעולים מאתיופיה אחת הבעיות הגדולות, אנשים אחרי שנה וחצי מקבלים בעצם את היכולת הזאת, באמצעות סידורים של משכנתאות, סדר הגודל הכללי הוא כמו שלוש מאות אלף שקל לרכישת דירה.

זאב בוים: אז כולנו מבינים שבשלוש מאות אלף, אם הולכים לממש את הדבר הזה, מתחיל סיפור שהוא מאוד בעייתי, גם לגבי היכן אפשר לרכוש דירה כזאת, זה מתעל מראש ומנתב למקומות שהם מקומות מטבע הדברים חלשים, שהמחירים נמוכים, אם זה בפריפריות רחוקות, אם זה בשכונות מצוקה, בעיה מאוד גדולה.

זאב בוים: זו לא הבעיה היחידה בעניין הדיור.

זאב בוים: יש כל מיני רעיונות שצריך לבדוק אותם ביסודיות, בעניין מקבצי דיור, לתת תמריצים לקבלנים על מכרזי קרקע של המדינה, צריך למצוא סידור, אני זורק פה איזה רעיון שאחוז מסויים ממקבצי דיור שקבלנים זוכים יקבלו על זה הקלות משמעותיות באותו יחס על הקרקע בתמורה לזכות סירוב ראשונה.

זאב בוים: זכות סירוב ראשונה, אם נניח במבנן של מאה דירות נבוא ונגיד עשרים דירות יהיה לנו זכות סירוב ראשונה, זאת אומרת שאנחנו יכולים לבוא, המדינה, והמדינה תוכל באחוז מסויים לרכוש את הדירות עבור עולים.

זאב בוים: תהיה איזו שהיא יכולת לכוון בצורה כזאת, זה אחד הכלים, צריך לבדוק אותו, אני זורק פה רעיון, הסיבסוד יכול להיות בכל מיני דרכים, בין השאר באותו יחס על היחידת קרקע הזאת, על המגרש, לתת הקלות.

זאב בוים: זה רעיון שאני הולך לבדוק את זה, כי היום אין לנו שליטה על העניין.

זאב בוים: אגב, כשמדובר באתיופים שם זה גם בעיות תרבותיות לא פשוטות של הרצון שלהם בכל מחיר כמעט להיות ביחד.

זאב בוים: אני אמרתי שכל חודש אנחנו מביאים שלוש מאות עולים מאתיופיה.

זאב בוים: היתה החלטה לפני כחצי שנה להכפיל, היא לא מבוצעת עדיין.

זאב בוים: אם רוצים להיכנס לזה אני יכול, אבל בינתיים היא לא מבוצעת משילוב של כמה דברים.

זאב בוים: זה צריך גם לבוא להסכם עם ממשלת אתיופיה, בתוך זה היה כל הבלגן שלנו הפנימי של בחירות, ממשלה חדשה.

זאב בוים: אני פניתי לראש הממשלה במכתב, וגם בעל פה, ואני מעריך שבתוך שבועיים עד שלושה הוא ייכנס דיון מיוחד כדי לדון מה תהיה המדיניות של הממשלה בסוגיית הפלשמורה.

זאב בוים: העמדה שלי, אני גם הצהרתי עליה, אם אפשר היה לעשות מבצע חד פעמי, עם היערכות מתאימה פה, ולהעלות, ההערכה היא, זה גם כן בעיה, עוד לא רשמו את כולם וזה תהליך, אבל נניח להעלות שנים עשר אלף עולים בבת אחת במבצע, וכבר עשינו מבצע שהעלינו יותר מהמבצע הזה, ולסגור שם לחלוטין את העסק, אני חושב שזה, עם כל הקושי שבדבר, ויש לזה משמעויות, אני חושב שזה יכול להיות פתרון.

זאב בוים: אומרים לי שזה לא ריאלי.

זאב בוים: זה אגב אחת הסיבות, שלא יודעים אם זה סוף פסוק, לא סוף פסוק.

זאב בוים: למרות שבהחלטה המעודכנת על הכפלה קבעו כללים איך עושים שזה יהיה סוף פסוק, יש כאלה שאומרים, כמו שהיושב ראש אומר, אין סוף פסוק לעניין, אז נישאר בשלוש מאות.

זאב בוים: הסוגייה הזאת היא כבדה.

זאב בוים: כיוון שיש ממשלה חדשה אני פניתי לראש הממשלה והתקיים דיון עם כל הגורמים, הסוכנות, האמריקאים פה בתוך העניין, כדי לקבל החלטה ברורה בנושא.

זאב בוים: אגב, חבר הכנסת כץ, אני אמרתי את דעתי לגבי המבצע הזה, ממשלת אתיופיה לא אוהבת את הרעיון הזה.

זאב בוים: הם לא כל כך ששים לעניין.

זאב בוים: יש כאלה שמכירים קצת את העניינים בתוכו, שמעתי מישהו מומחה מהג'וינט שהרבה שנים פועל שם שהוא אמר לי שאם זאת תהיה ההחלטה בישראל אז אפשר למצוא את הדרך גם באתיופיה.

זאב בוים: נראה.

זאב בוים: אני רוצה לדבר על עוד שניים שלושה יעדים במהירות.

זאב בוים: עניין התעסוקה, ואוצ'רים, יש לנו פרוייקט שנמשך כמעט שנה, בשנה האחרונה.

זאב בוים: עניין מרכזי נוסף זה העצמת השפה העברית.

זאב בוים: לא צריך להסביר על המשמעות של השפה העברית.

זאב בוים: אתה כל פעם נתקל מחדש בתופעה הזאת שאתה בא לפני איזה שהוא ציבור של עולים, ולפעמים זה עולים שנמצאים הרבה זמן בארץ, עברו אולפן אחד, עברו אולפן שני, ובסוף אתה מדבר בעברית וצריך לתרגם את זה, אם זה לצרפתית או רוסית וכו'.

זאב בוים: אני חושב שיש בעיה גדולה בכל מערך, זו התרשמות שלי, אמנם אורח לרגע, כי אמרתי, אני זמן קצר, אבל דווקא משום שזה משהו במקצוע שלי, בענייני הוראה וכדומה, הסתכלתי קצת, ביקרתי בכמה מרכזי קליטה, אני חושב שצריך שם לעשות רביזיה גדולה.

זאב בוים: גם הייתי אומר לגבי כוחות ההוראה, גם לגבי אמצעי ההוראה.

זאב בוים: צריך לחדש שם את העסק הזה.

זאב בוים: זו ההתרשמות הראשונית שלי וצריך, אני חושב שזו אחת הבעיות הגדולות.

זאב בוים: אלה הדברים, יש עוד כמה נושאים אבל אני חושב שבתור שר חדש מוטב ללכת בדרך קצת יותר צנועה ולא להציג תכניות ארוכות טווח, צריך ללמוד ולהיכנס לזה.

זאב בוים: עוד לא השלמתי את הכל, אני עוד לא מכיר את הכל.

ניסן סלומינסקי: הנושא של ירידה מהארץ גם קשור למשרד שלך?

זאב בוים: הוא לא קשור, אבל תושבים חוזרים אנחנו עוסקים בזה.

זאב בוים: אגב זה אחד הנושאים, לנסות לעשות מאמץ יותר גדול מכפי שנעשה, לחפש דרכים לשכנע ישראלים ותיקים יורדים, או לפעמים יש כבר דור שני וגם שלישי של יורדים.

ניסן סלומינסקי: אז איזה משרד מטפל בנושא של ירידה מהארץ?

זאב בוים: אין דבר כזה, אין טיפול בירידה.

זאב בוים: יש טיפול, וזה אנחנו מנסים, בזה שאנחנו, אני מדבר עכשיו על העולים החדשים, אתה שואל על ירידה של אנשים ותיקים שהם גרים בארץ, אין פה עניין של טיפול.

זאב בוים: אנחנו רק מנסים לאתר כאלה ותיקים בחוץ לארץ ולהעלות אותם חזרה, אותם, את בניהם, את נכדיהם.

זאב בוים: לפי דעתי ההערכה היא שיש סדר גודל של לפחות שש מאות אלף ישראלים שגרו בישראל וירדו במרוצת השנים, בעשורים האחרונים.

זאב בוים: וזו בהחלט קבוצת התייחסות מאוד חשובה.

זאב בוים: האינטואיציה שלי אומרת שאם נגיע אליהם ונדבר אתם אולי היום יותר מבעבר יש סיכוי להחזיר אותם חזרה, ואולי זה יותר קל מאשר היורדים שנולדו בתפוצות.

זאב בוים: זה דבר שאני אלך לבחון אותו ולנסות להעצים את הפעילות.

זאב בוים: אני אבקש עכשיו את המנכ"לית לעבור דרך המצגת בצורה מסודרת.

יעקב ליצמן: המנכ"לית, היות שהתנצל חבר הכנסת שטרן שהוא צריך ללכת לאיזה שהוא מקום הוא ביקש חריג, אני אתן לו להגיד כמה מלים.

יורי שטרן: תודה רבה יעקב.

יורי שטרן: אני מתנצל, אני חייב פשוט ללכת ורציתי להגיד לשר רק שני דברים, שבוודאי גם יעלו בהמשך הדיון.

יורי שטרן: שני תיקונים הכרחיים בתקציב.

יורי שטרן: תיקון אחד שהוא מתגלגל משנה לשנה, האוצר דרש בזמנו והתחיל לקצץ את תקציב תכנית קמע.

יורי שטרן: תכנית קמע היא תכנית שהחליטה עליה ממשלת ישראל.

יורי שטרן: היא תכנית סגורה.

יורי שטרן: יש לה תקציב שאין בו אפשרות לקצץ.

יורי שטרן: משנה לשנה התקציב הזה רק יכול קצת לגדול, כי אנשים שעוסקים בעבודה אקדמית יש להם תוספות שכר, והם צריכים להיות משווים איך שהוא לסגל האוניברסיטאות הרגיל.

יורי שטרן: במקום זה מקצצים, ומה קורה, זה מחול שדים.

יורי שטרן: מדי שנה, לקראת סוף השנה, כל הח"כים שקשורים לעלייה מגוייסים להילחם בעד החזרת תקציב לתכנית קמע.

יורי שטרן: משרד האוצר בסופו של דבר מתקצב אותה, אבל מתקצב אותה לא לפי בסיס התקציב אלא נותן תוספות מהרזרבה.

יורי שטרן: בסופו של דבר זה עולה למדינה בדיוק אותו הכסף.

יורי שטרן: אבל בגלל שהכסף הזה לא מובטח, לא מופיע בבסיס התקציב, זה גורם לאי יציבות במערכת שחייבת להיות יציבה.

יורי שטרן: כי אם אדם עוסק באוניברסיטה, ומבקשים עבורו גרנט, זה דבר רב שנתי, לא יכולים לבקש גרנט כי זה כל פעם בסימן שאלה.

יורי שטרן: לא מבקשים גרנט אז אין כסף בעצם לאוניברסיטה לשלם לו את החלק שלה.

יורי שטרן: זאת אומרת יש פה אבסורד נוראי שאני מבקש ממך לעמוד עכשיו, בדיוני התקציב, על כך ש"קמע" תתוקצב במלואה.

יורי שטרן: כדי שככה זה יימשך, בבסיס התקציב, ולא על ידי כל מיני פוליטיקות.

יורי שטרן: דבר שני, בשנים האלה תוקצב בצורה פשוט דרקונית תקציב תמיכות של משרד הקליטה, שמזה חיים ארגוני עולים.

יורי שטרן: במקביל משרד המשפטים ומשרד הקליטה גיבשו קריטריונים חדשים, שלפיהם דווקא ארגוני עולים הפסיקו לקבל סיוע ממשרד הקליטה.

יורי שטרן: תסתכלו בתוצאות ועדת התמיכה האחרונה.

יורי שטרן: ולכן אני מבקש, ואני מניח שהחברים גם ידברו על זה, לדרוש הגדלת תקציב התמיכות ולעשות רביזיה מוחלטת בקריטריונים, ככה שתהיה הטיה מכוונת לטובת ארגונים של העולים עצמם.

מירלה גל: צהריים טובים ליושב ראש הוועדה, לחברי הכנסת, שאת מרביתם היה לי העונג להכיר בשלוש שנים האחרונות ולעבוד בשיתוף פעולה.

מירלה גל: אני רוצה לנצל את ההזדמנות לברך את חבר הכנסת אמנון כהן לקבלת הפרס, ובאמת אני מצפה גם להמשך שיתוף פעולה עם ועדת הכספים ומשרד הקליטה.

מירלה גל: אני אתייחס קודם כל כפי שציין השר, אני אתן מספר נתונים על העלייה בשנים האחרונות.

מירלה גל: כפי שאתם רואים ב-2005 היתה עלייה קטנה במספר העולים.

מירלה גל: לא מספיק משמעותית.

מירלה גל: הרבעון הראשון, או יותר נכון השליש הראשון של 2006 מצביע על נתונים שלהערכתנו יסכמו את שנת 2006 פחות או יותר באותם פרמטרים של 2005.

מירלה גל: אני מתייחסת גם לנושא של תושבים חוזרים משום שהמשרד לקליטת עלייה, כפי שאתם יודעים, מי שאחראי על עלייה למדינת ישראל זה הסוכנות היהודית, המשרד לקליטת עלייה אחראי על קליטתם בלבד.

מירלה גל: במה שנוגע לתושבים חוזרים, או אותם ישראלים שחיים בחוץ לארץ מסיבות כאלה ואחרות, זה אכן המנדט הפורמלי של המשרד לקליטת עלייה לטפל בהחזרתם ארצה, וכפי שאתם רואים את הנתונים של 2004 ו-2005 המוצגים כאן אני חייבת לומר שבכל מה שנוגע לתושבים חוזרים הנתונים שמוצגים הם אלה שעברו דרך מערכות משרד הקליטה.

מירלה גל: בדרך כלל מספר החוזרים יכול להגיע לכארבעים אחוז יותר מהנתון הזה משום שחלק מהתושבים החוזרים לא חוזרים באמצעות מערכות הקליטה שלנו אלא מחליטים בוקר אחד לשוב למדינת ישראל ולא מרגישים צורך להשתמש בשירותים כאלה ואחרים של מדינת ישראל.

זאב בוים: זאת ועוד, המספר פה שאתם רואים הוא לגבי הרבעון הראשון.

זאב בוים: בדרך כלל תושבים חוזרים הם חוזרים בקיץ, לקראת תחילת שנת הלימודים ודברים מהסוג הזה.

ישראל כץ: אחרי כמה שנים הוא מוגדר כתושב חוזר?

מירלה גל: אחרי שנתיים.

מירלה גל: שוב, יש לכם כאן קצת יותר פירוט על נתוני העלייה.

מירלה גל: היתה כאן שאלה לגבי ארצות המוצא והשר השיב.

מירלה גל: בגדול אני יכולה לומר שאכן יש ירידה במספר העולים ממזרח אירופה, ברית המועצות לשעבר של כתשעה אחוז.

מירלה גל: לעומת זאת יש עלייה של כעשרים אחוז בעלייה מצרפת, אירופה, ועלייה גם מארצות צפון אמריקה ומקומות אחרים.

מירלה גל: היעדים העיקריים כפי שהוצגו על ידי השר זה קודם כל הכשרה והשמת עולים בתעסוקה, מתן פתרונות דיור לזכאים, טיפול בנוער עולה בסיכון, העצמת השפה העברית ועידוד עלייה.

מירלה גל: יש כמובן יעדים נוספים, אמרתי אלה היעדים העיקריים.

מירלה גל: התקציב של משרד הקליטה לשנת 2006, וזו הטיוטה, עד אתמול, אם כי השינוי הוא מזערי אני חייבת לומר, יש חלוקה בין תקציב גמיש לתקציב קשיח.

מירלה גל: התקציב הגמיש הוא תקציב פעולות המשרד.

מירלה גל: הוא כולל בתוכו תקציבי תחומי פעילות, כמו דיור, תעסוקה, קליטה במדע ואחרים.

מירלה גל: ב-2006 התקציב כאמור הוא שמונה מאות שמונים וחמישה מליון שקל, שמהווים כששים ושניים אחוז מתקציב המשרד.

מירלה גל: יש כאן את החלוקה, לתחום הדיור, קליטת עולים מאתיופיה, מרכז קליטה במדע, תעסוקה, מינהל הסטודנטים, תכניות עידוד עלייה, עלייה קבוצתית, נושאי דיור, קליטה בקהילה, מערכות מידע, יזמות, רווחה, ועוד תחומים אחרים, בחלוקה של האחוזים שלהם.

מירלה גל: אני אנסה טיפה לפרט בנושאים השונים שהם ליבת העשייה של המשרד.

מירלה גל: באופן עקרוני כידוע לכם אני תמיד מגדירה את משרד הקליטה כמו איזה מיני ממשלה, למעט הנושאים הבטחוניים, כי אנחנו למעשה עוסקים בכל תחומי החיים של העולים החדשים, אם זה דיור, אם זה תעסוקה, אם זה חינוך בפן הלא פורמלי שלא, רווחה, ועוד הרבה מאוד תחומי חיים אחרים.

מירלה גל: חלק מהפעילות שלנו היא פעילות שמבוצעת ישירות על ידי המשרד לקליטת עלייה וחלק מהפעילות מבוצעת בסיוע משרדים אחרים, בשיתופי פעולה, הן עם משרדי ממשלה אחרים והן עם ארגונים ועמותות, כדוגמת הסוכנות היהודית, הג'ויינט ועוד הרבה גופים אחרים, כמובן גם ארגוני עולים ועמותות שעוסקות בקליטת עלייה.

מירלה גל: במה שנוגע לדיור אנחנו מטפלים בשכירת מקבצי דיור לאוכלוסיית עולים וקשישים.

מירלה גל: לרובכם הסיפור הזה מוכר.

מירלה גל: שכירת אתרי קליטה לעולים מאתיופיה, שכירות ארוכת טווח, כחלק מהפתרונות שאנחנו מציעים בעיקר לקשישים ובמידה מסויימת גם לנכים.

מירלה גל: בכל מה שנוגע לקליטה במדע הדגש הוא כאמור על תכנית קמע, וסיוע במלגות למדענים עולים.

מירלה גל: בתחום התעסוקה והיזמות, תעסוקה ויזמות אצלנו עוסקת בעצם בכל מה, אגף התעסוקה עוסק בכל מה שאיננו יזמות וקליטה במדע.

מירלה גל: ולכן אנחנו בעצם פרושים כמעט בכל הסקטור, בכל נושא התעסוקה במשך.

מירלה גל: יש לנו תכניות לקידום העסקה בסקטור הציבורי כמו גם בסקטור הפרטי, סיוע בתעסוקת עולים יזמים, סיוע לאומנים וספורטאים עולים.

מירלה גל: תכניות חדשות שיצאו מבית המדרש של משרד הקליטה כמו ווא'וצרים, כמו מרכזי הכוון, שאנחנו שמחים לראות שמאחר והתכניות האלה זכו להצלחה רבה הלכו והעתיקו אותם גם לכלל האוכלוסיה, לא רק של עולים חדשים, וטוב שכך.

מירלה גל: בכל מה שנוגע לקליטה בקהילה אנחנו עוסקים בפעולות קליטה בקהילה בשיתוף הרשויות המקומיות.

מירלה גל: פעולות בתחום חינוך בלתי פורמלי, כאמור משרד החינוך אחראי בתחום הפורמלי, אנחנו עוסקים הרבה מאוד בתחום הבלתי פורמלי.

מירלה גל: תמיכה בעמותות שעוסקות בקליטה בקהילה, אני כמובן ארחיב אחר כך את הדיבור.

מירלה גל: פעולות נוספות בתחום תרבות, הכרת הארץ, וכיוצא בזה.

מירלה גל: לא ציינתי כאן אבל כידוע לכם בשנתיים האחרונות אנחנו עוסקים גם בנושא של הדיור, שאף הוא תחום חשוב מאוד.

מירלה גל: עידוד עלייה.

מירלה גל: כפי שציינתי בתחילת דבריי המשרד לקליטת עלייה איננו עוסק באופן ישיר בעלייה.

מירלה גל: זה הפררוגטיבה של הסוכנות היהודית, ויש לזה גם הרבה מאוד סיבות מדיניות שבגינם אנחנו לא יכולים לפעול על טריטוריה זרה ולעודד כממשלה את אזרחי אותה מדינה לעלות למדינת ישראל.

מירלה גל: ולכן הסוכנות היהודית עושה את זה.

מירלה גל: בשלוש שנים האחרונות אנחנו הגענו למסקנה שמתפקידנו לסייע לסוכנות היהודית בשיווק תכניות שתהיינה אטרקטיביות לעולים לעלות למדינת ישראל, בטיוב תהליכי הקליטה במדינת ישראל עצמה.

מירלה גל: ולכן המשרד בשלוש שנים האחרונות עוסק בעידוד עלייה, וכפי שציין השר זה אחד היעדים המרכזיים שהוא רואה גם בקדנציה שלו.

מירלה גל: אחת התכניות היותר אטרקטיביות היא תכנית עלייה קבוצתית, תכנית שבמסגרתה אנחנו מביאים קהילה ממדינה מסויימת ליישוב מסויים, על מנת שהם ייקלטו בדרך טובה יותר.

מירלה גל: חלק מהפעילות היא טיוב הקליטה בארץ כפי שציינתי, אם זה דרך אפיק היזמות, אפיק המדענים או תחומי תעסוקה אחרים.

מירלה גל: העצמת השפה העברית, אחד הדברים הבסיסיים, נגענו בנושא של האולפנים שבהחלט דורש דיון מעמיק, אבל אנחנו לא חיכינו רק לדיון המעמיק ולממצאים שלו אלא עשינו הרבה מאוד פעולות בשנים האחרונות בנושא של העצמת השפה העברית.

מירלה גל: כדוגמא אני יכולה לומר לכם שבשבוע הבא עתיד להיחתם חוזה שלנו לפתיחת אתר טלויזיה אינטראקטיבי ללימוד השפה העברית, שאדם יוכל עשרים וארבע שעות ביממה להיכנס לאתר הטלויזיה ובזמנו הפנוי ללמוד עברית.

מירלה גל: ויש לנו עוד הרבה מאוד תכניות אחרות, אתר אינטרנט שנפתח ושאנחנו מתכוונים גם בו להכניס עוד אלמנטים נוספים.

מירלה גל: אבל ללא ספק הנושא של האולפנים דורש בדיקה מעמיקה.

מירלה גל: וכפי שצויין כאן גם עידוד חזרתם של תושבים חוזרים.

מירלה גל: יש לנו תכניות שכבר פועלות והביאו להישגים מרשימים, כמו למשל ביזנס-IL, אני לא ארחיב את הדיבור.

מירלה גל: התקציב הקשיח שלנו הוא בעיקר נושא של העברות לפרט, כמו סל קליטה וזכאויות אחרות שעל פי חוק העולים זכאים.

מירלה גל: כאמור בשנת 2006 התקציב הקשיח הוא כחמש מאות חמישים ואחד מליון שקל, שמהווים שלושים ושמונה אחוז מתקציב המשרד.

מירלה גל: הסעיף העיקרי שם הוא סעיף סל הקליטה, וכמובן שאם הסכום הזה לא מספיק, אם יש יותר עולים ממה שתוקצבו בראשית השנה, יש מחוייבות מלאה של האוצר להשלים את החסר.

מירלה גל: תחומי הפעילות, כאן יש לכם פשוט חלוקת העוגה.

מירלה גל: אני אתייחס במספר מלים להיכן החוסרים שלנו נכון לרגע זה.

מירלה גל: יש לנו חוסר, כפי שציין כאן טרם לכתו חבר הכנסת יורי שטרן, אכן יש חוסר בתקציב "קמע".

מירלה גל: אגב הדברים שמוצגים כאן הוצגו גם לאוצר ואני נוטה להאמין שיש מידה רבה של הבנה לצרכים של משרד הקליטה בהקשרים האלה.

מירלה גל: מכל מקום אלה באמת הדברים.

מירלה גל: האוצר שמע אותנו, האוצר שמע את הצרכים שלנו, ואני מקווה שתהייה היענות חיובית.

יעקב ליצמן: אני מבקש מאוד שזה יהיה בפרוטוקול, אנחנו נשמע בהמשך, לא היום אבל בחודשים הבאים, כמה הוספתם.

מירלה גל: אני רוצה לחדד, האוצר שמעו את הדרישות שלנו ואני נוטה לקוות ולהאמין שיהיה מענה לצרכים שלנו.

מירלה גל: קליטה במדע חסרים לנו כאמור עשרים וחמישה מליון שקל, גם במזומן וגם בהרשאה להתחייב.

מירלה גל: מדי שנה הבעייה הזו נפתרת, אני מקווה שכך גם יהיה עכשיו.

מירלה גל: הנושא של קליטה בקהילה, יש שני תחומים עיקריים שבהם יש חוסר בתקציב.

מירלה גל: צד אחד הוא הרשויות הקולטות, שאנחנו רוצים לתגבר את התקציב שניתן לרשויות, והנושא השני הוא הנושא של התמיכות בארגונים.

מירלה גל: בסיס התקציב מדי שנה, אני אומרת בסיס התקציב אינו עונה על הדרישה.

מירלה גל: אנחנו מדי שנה עושים שמיניות באוויר, לפעמים בסיוע גורמים חיצוניים ולפעמים הסטות פנימיות בתוך המשרד.

מירלה גל: בסיכומו של דבר כאשר אנחנו מחלקים את התמיכות אנחנו עומדים על סכומים שהם בהחלט סכומים ראויים בסדרי גודל של כשבעה מליון שקלים.

מירלה גל: כך היה בשנה שעברה.

מירלה גל: יש לנו בעיה עם הבסיס, הבסיס הוא מליון וחצי.

מירלה גל: אני אומרת, הבסיס איננו מספק.

מירלה גל: מאחר והבסיס איננו מספק אנחנו עושים במהלך השנה את כל המאמצים כדי להגדיל אותו, והראיה היא שמדי שנה אנחנו גם מצליחים להגדיל את התקציב, כשבסיכומו של דבר כך גם היה בשנה שעברה והראייה היא שבסופו של דבר ניתנו שבעה מליון לרשויות.

מירלה גל: אני גם באותה הזדמנות, מאחר ואנחנו נוגעים בסוגייה הזו, גם אענה לחבר הכנסת יורי שטרן, שלא נמצא כאן, אנחנו בוחנים את הפרמטרים של התמיכות מדי שנה, ועשינו שינוי, דווקא השינוי שעשינו בשנה שעבר בין היתר נועד לחזק את ארגוני העולים, ארגוני והתאחדויות העולים, וכמדומני שהדבר בא לידי ביטוי, לפחות אצל מרבית ארגוני והתאחדויות העולים.

מירלה גל: אנחנו קשובים לצרכים של העמותות, ואם יש כתוצאה מהשינויים שנעשו, אם יש גופים שיצאו נפגעים אנחנו בעצם הימים האלה בוחנים שינויים לקראת 2007 ואנחנו גם נשמע את ארגוני העולים כדי שגם הם יבואו לידי ביטוי בשינויים, כפי שעשינו גם בשנים עברו.

מירלה גל: בתחום של התעסוקה יש לנו חוסר בתקציב של מרכזי הכוון ושל אומנים וספורטאים.

מירלה גל: מינהל הסטודנטים נוצר לנו כאן

מירלה גל: מחסור שבחלקו הגדול איננו מחסור בגלל מרכז הקליטה אלא כתוצאה מצמצום של שני מליון דולר בתקציב של הסוכנות היהודית לנושא הזה.

מירלה גל: אנחנו נמצאים אתם במגעים, שאני מקווה,

יעקב ליצמן: המנכ"לית עוד מעט תסכם, אני אפסיק אותה עכשיו, אני רוצה לשמוע את חברי הכנסת, והיא תחזור לענות אחר כך לשאלות שהעלו.

מירלה גל: אני אסיים כאן, למרות שכמובן יש לנו עוד הרבה מה לומר בתחום הכל כך חשוב הזה.

סטס מיסז'ניקוב: לפני שאני אברך אתה שר אני רוצה להודות לך כבוד היושב ראש על זה שיצרת תקדים, פעם ראשונה לדעתי, אני לא ותיק בכנסת אבל לדעתי פעם ראשונה שתקציב משרד הקליטה נדון בוועדת הכספים.

יעקב ליצמן: לא, דווקא הכנסת אותם בגדולים על אף קוצר הזמן.

יעקב ליצמן: זה נכון.

סטס מיסז'ניקוב: אני מקווה שזה יהפוך לקבע.

סטס מיסז'ניקוב: הנוכחות קצת דלה של חברי הכנסת, במיוחד מהקואליציה, אבל זה משרד חברתי ממדרגה ראשונה.

סטס מיסז'ניקוב: שוב פעם, המון תודה לך.

סטס מיסז'ניקוב: ברכות כבוד השר על המינוי.

סטס מיסז'ניקוב: אני מקווה שאתה תופס את המשרד הזה בצורה שמגיע לו, כי זה באמת משרד חשוב.

סטס מיסז'ניקוב: כולנו מאחלים לך בהצלחה, אני היום בנאום בכנסת קצת אתייחס, בגלל שאני באופוזיציה, אתייחס לכל היחס של הממשלה לעולים, אבל לך אני מאחל בהצלחה, כי זה סך הכל הצלחה של כולנו איך המדינה שלנו תיראה בעיני העולים וכמה שהעולים יגיעו.

סטס מיסז'ניקוב: אתה בתחילת דבריך נגעת בנקודה לדעתי אחת החשובות ביותר.

סטס מיסז'ניקוב: דיור.

סטס מיסז'ניקוב: יש מצוקה אדירה בנושא דיור.

סטס מיסז'ניקוב: שמונים אחוז מזכאי משרד השיכון לדיור מוגן ולמקבלי דמי שכירות הם עולים חדשים.

סטס מיסז'ניקוב: שני מקצבים במקבצי הדיור האחרונים שניבנו בראשון ועכשיו מאוישים הם מאכלסים רק ארבע מאות משפחות, ויש שם תור רק עד שנת 93-94' של עוד שלושת אלפים משפחות.

סטס מיסז'ניקוב: רק עד שנת 93-94' ורק בראשון.

סטס מיסז'ניקוב: תאר לעצמך מה קורה בשאר הארץ.

ישראל כץ: מה הם עושים בינתיים?

סטס מיסז'ניקוב: אני אגיד לך מה הם עושים, ותיקי מלחמה שנהנו מסטטוס של גיבורי עם ברוסיה מתבוששים פה בזבל בשוק העירוני.

סטס מיסז'ניקוב: כי הם צריכים לשלם שכר דירה וכל הכסף הולך על שכר דירה, אז אין להם כסף לאוכל, אז מה שנזרק מהשוק הם פשוט לוקחים את זה.

סטס מיסז'ניקוב: זה רק דוגמא של ותיקי מלחמה.

סטס מיסז'ניקוב: מה עושות אמהות חד הוריות אני בכלל לא רוצה להגיד.

סטס מיסז'ניקוב: ואל תחשבו משהו רע.

סטס מיסז'ניקוב: זה באמת בושה שאנחנו לא מצליחים במדינה שלנו, שקולטת עליה, שכל הזמן אומרת עד כמה אנחנו אוהבים עליה, כנראה שאנחנו פחות אוהבים עולים, לא מצליחים לספק להם פתרונות דיור ופתרונות תעסוקה.

ישראל כץ: הם לא מקבלים השתתפות בשכר דירה?

סטס מיסז'ניקוב: הם מקבלים, אבל לא מספיק.

סטס מיסז'ניקוב: אני עדיין חושב שאנחנו צריכים לחשוב עוד פעם על חידוש מדיניות של מקבצי דיור, כי הפרוייקט הזה, עם כל החסרונות שלו, אכן הצליח לספק פתרונות.

סטס מיסז'ניקוב: אנחנו צריכים לזרז מכרזים דווקא בערים מרכזיות ששם הבעיה יותר אקוטית, כי בערי פריפריה בכל זאת יש פתרונות דיור יותר זולים ויש שם מקבצים יותר מה שנקרא זמינים או דיור להשכרה לטווח ארוך יותר זמין.

סטס מיסז'ניקוב: דווקא בערים מרכזיות גדולות אנחנו חייבים להוציא מכרזים או למקבצי דיור או להוסטלים, אבל בשיתוף פעולה של כל המשרדים אנחנו צריכים לחפש פתרונות.

סטס מיסז'ניקוב: אתה הצעת עכשיו משהו חדש, אני לא יכול להתייחס לזה כי כמובן זה חדש גם בשבילי, אבל כל יוזמה מבורכת, ואל לנו להתייחס לשנת 2007 כי עדיין אנחנו בשנת 2006 ואנחנו חייבים גם בשביל שנת 2006 לשנס מתניים בקטע של דיור.

סטס מיסז'ניקוב: שני דברים נוספים.

סטס מיסז'ניקוב: דיברנו פה על תמיכה בארגונים עולים.

סטס מיסז'ניקוב: אני רוצה להגיד לכם כחבר מועצה לשעבר, עד לפני חודש, כל ראשי ההרים, יושב פה מרק ואסיל, יושב ראש מועצה מקומית בני עייש, גם כן עולה ותיק, הוא כמובן לא אבל ראשי ערים עכשיו אומרים הקליטה לא תקבל כסף כי אין עולים.

סטס מיסז'ניקוב: זאת אומרת הם לא עושים הבדל בין עלייה לקליטה.

סטס מיסז'ניקוב: זה שעדיין בתחומם יש ארבעים חמישים אלף עולים, הם משום מה שוכחים את זה.

סטס מיסז'ניקוב: אז אנחנו חייבים להוסיף כסף לעיריות בתחום הקליטה, שיועדו לארגוני עולים אבל שילכו לעיריות.

סטס מיסז'ניקוב: תחום הסטודנטים מאוד חשוב.

סטס מיסז'ניקוב: כי לדעתי מינהל הסטודנטים, את פשוט לא הגעת לזה אבל לדעתי הוא נפגע מאוד בשנים האחרונות.

סטס מיסז'ניקוב: ודבר אחרון, תחום הנוער.

סטס מיסז'ניקוב: אני במשך חמש שנים טיפלתי בבני נוער עולים.

סטס מיסז'ניקוב: ראיתי אותם בגנים ציבוריים, הוצאנו אותם משם, סיפקנו להם פתרונות תעסוקה, חינוך בלתי פורמלי.

סטס מיסז'ניקוב: חייבים להוסיף תקציבים לטיפול בבני נוער עולים כי הקליטה שלהם לא פחות קשה מאשר של הוריהם.

אמנון כהן: ברכות לאדוני השר.

אמנון כהן: אני אגיד לך אדוני השר, המשרד סבל בשנים האחרונות מהיעדר מיניסטר רציני שם שיהיה בפול טיים זמן.

אמנון כהן: השרה ציפי לבני מוכשרת מאוד, רק שהיא קיבלה גם את משרד המשפטים, וגם משרד החוץ, ומתוך הזמן הכולל שיש אנחנו ידענו כמה זמן היא יכולה להשקיע.

אמנון כהן: אבל מה שהציל את המצב זה המנכ"לית המוכשרת והצוות המוכשר של סמנכ"לים שיושבים כאן שעשו עבודה נפלאה.

אמנון כהן: אבל מבחינת תקציבים, שזה בממשלה צריך להילחם, פה המשרד אני חושב ספג קיצוצים רציניים.

אמנון כהן: ואני רואה את זה ככה במספר נושאים, בין תקציב 2005 מה שהיה ל-2006 קיצוצים ממש רציניים לאוכלוסיות ייחודיות, לחיילים בודדים שהיו ברווחה, עולים קשישים, תעסוקה, עולים עצמאים, הזדמנות עסקית וכמובן מינהל הסטודנטים.

אמנון כהן: אנושות.

אמנון כהן: זה דברים הכי חשובים.

אמנון כהן: מה צריך עולה, צריך מגורים ותעסוקה.

אמנון כהן: זה מה שצריך שיחיה בכבוד.

אמנון כהן: אדוני השר, אני חושב, בגלל שמדינת ישראל כיום, מבחינת עליית עולים, הופחת הנושא הזה, הולך ופוחת, אני חושב בגלל שהמשרד הייעודי הזה, שהוא אחראי על קליטה, קליטה זה למעשה לא מאחרי שנתיים, שלוש או ארבע אלא עד שהוא נקלט טוב בחברה צריך לקלוט אותו.

אמנון כהן: ולכן אם יש קליטה שהקריטריון מדבר על נושא מסויים שלוש שנים, על נושא מסויים שמונה שנים, על נושא מסויים עשר שנים, צריך לבחון את זה מחדש.

אמנון כהן: אם יש אנשים שנמצאים פה ארבע עשרה וחמש עשרה שנה ועדיין לא יודעים להתבטא כמו שאתה אומר, אז מבחינתי הוא לא ישתלב בחברה.

אמנון כהן: אז אני לא צריך להגיד לו אתה כבר למדת אולפן א', אפילו אולפן ב'.

אמנון כהן: עצם זה שהוא לא מדבר, אני צריך לשלב אותו.

אמנון כהן: לא יתכן שאתה תבוא לאיזה שהוא מועדון, ולא יבינו אותך.

אמנון כהן: אתה צריך מתורגמן אחרי עשרים שנה בארץ.

אמנון כהן: ויש דברים כאלה.

אמנון כהן: זה נושא עברית.

אמנון כהן: אותו דבר בתעסוקה.

אמנון כהן: אם זה בן עולה, ההורים שלו עלו בשנת 89', 90', והוא רוצה להתקבל להשכלה גבוהה, אין לו את הכסף.

אמנון כהן: יש לו ארבעה, חמישה אחים, לא כולם יכולים ללמוד בהשכלה גבוהה, זו השכלה מאוד יקרה.

אמנון כהן: ויש פה הוראת שעה שאני יזמתי לאוכלוסיות מיוחדות, אני מייצג את העדה הבוכרית בכנסת ישראל, גם את כל חבר המדינות, ועשינו הוראת שעה.

אמנון כהן: המטרה היא לתת צ'אנס לצעירים האלה ללמוד, שישתלבו יותר טוב בחברה.

אמנון כהן: אז אומרים לי עשר שנים.

אמנון כהן: אדוני השר, עשר שנים אחורה כמעט מהאיזורים האלה לא היו עליות.

אמנון כהן: זה לא רלוונטי הוראת שעה.

אמנון כהן: אני מבקש ממך בשיקול דעת חדש, ופה באמת נעשתה עבודה נפלאה המשרד שלך, להוסיף קריטריון אולי מבחינת הכנסות של אותה משפחה.

אמנון כהן: אם המשפחה כבר השתלבה או המשפחה עדיין בתת הכנסות, וזה פוגע בדור השני ללמוד השכלה גבוהה, שתהיה בחינה מחודשת בנושא הזה, לתקן את הוראת השעה הזאת אולי ולהרחיב אותה ליותר שנים.

אמנון כהן: שיהיה חמש עשרה שנה.

אמנון כהן: העלייה האחרונה אנחנו מדברים 89'-90'.

אמנון כהן: להכניס את ההכנסה המשפחתית.

אמנון כהן: תא משפחתי מקבל הכנסה כזו וכזו, לא יקבלו.

אמנון כהן: אבל אם היא באמת עומדת על סף מינימום וכתוצאה מכך הוא לא יכול להיכנס להשכלה גבוהה אז לאפשר לו את זה.

אמנון כהן: נושא שני, נושא מגורים, בעיה כאובה.

אמנון כהן: אנחנו ראינו אתמול את סל השיכון.

אמנון כהן: קורת גג זה מאוד חשוב, במיוחד לעולים ולקשישים וניצולי מלחמה ופרטיזנים וכל האנשים האלה.

אמנון כהן: מדובר בכמעט ארבעים וחמישה, חמישים אלף זכאים שצריכים לקבל, והמדינה עושה מאמצים.

אמנון כהן: השתתפות בשכר דירה, בונה הוסטלים, אבל זה לא מספיק עדיין.

אמנון כהן: כל פתרון שאדוני יראה לנכון שיתן להם מענה כקורת גג אנחנו כוועדת כספים מחוייבים לעזור לך אדוני השר להילחם בכל הממשלה, כל מה שצריך, כל השרים שלנו, אנחנו מוכנים לעזור.

אמנון כהן: אנחנו רוצים שיחיו בכבוד את שארית חייהם.

אמנון כהן: הנושא של ההשכלה, אמרתי לך, אני מבקש ממך כי זה נושא מאוד חשוב לשילוב האנשים בקהילה.

אמנון כהן: מאוד חשוב, אני מבקש לבחון את הנושא, אם תרצה ישיבה פנימית שנעשה עם האנשים של הקהילות, ללמוד את הנושא לעומק, למצוא את הפתרונות.

אמנון כהן: נושא תמיכות, מדינת ישראל התנערה מחלק מהדברים, ונתנה לטפל לעמותות.

אמנון כהן: אני חושב שזו טעות מיסודה.

אמנון כהן: מדינת ישראל צריכה לטפל באנשים.

אמנון כהן: גם באנשים ותיקים, גם באנשים עולים.

אמנון כהן: אבל אם היא אומרת ידי לא משגת, העמותות שיעשו את העבודה, תן להם את הכסף.

אמנון כהן: אתה לא יכול לתת כמו צדקה, לשים מליון וחצי שמה, העמותה לא יכולה לתכנן עבודה לשנת התקציב, לא יכולה לתכנן שום דבר, כי הוא לא יודע, הוא יודע יקבל עשרת אלפים, חמשת אלפים, ויש אלפי עמותות שרוצות לטפל.

אמנון כהן: אז מראש לא יודעים כמה כסף.

אמנון כהן: כטובה אומרים הוספנו לכם עוד עשרת אלפים שקל.

אמנון כהן: זה בושה וחרפה.

אמנון כהן: יש פה אולי פעילויות שלא יכולות להתבצע.

אמנון כהן: אז מראש, בבסיס התקציב, שים שם עשרה מליון שקל, קודם כל.

אמנון כהן: אנחנו נשב ביחד, אנחנו ועדת כספים, נראה איזה סעיפים שם לא באים לידי ביטוי, נטפל, אם צריך תוספת מהאוצר אנחנו איתך ביחד.

אמנון כהן: אבל לא יתכן שהעמותות לא ידעו מתחילת השנה כמה כסף.

אמנון כהן: יש קריטריונים, אני מבין, אבל פחות או יותר שידעו להיערך.

אמנון כהן: נושא שיקום שכונות חשוב מאוד, אני מבין שאתם בנושא החברתי, אז אני הבנתי שיש תקציבים דלים ביותר מצד השיקום בעצמו.

אמנון כהן: גם אצלכם זה מאוד דל.

אמנון כהן: ואני אומר, הייתי גם, באתי, הייתי ממלא מקום ראש עיר ברמלה, וראיתי את הפעילות החשובה בשיקום שכונות.

אמנון כהן: אני חושב שאתם צריכים לעשות את זה, לא שיקום שכונות, לא משרד השיכון.

אמנון כהן: אתם צריכים לתת את התקציב, נושא של חברתי, לעולים, אתם צריכים לעשות.

אמנון כהן: אתם נעזרים במנגנון קיים, נותנים את הכסף, שהם יעשו את הפעילות, מבורך מבחינתי.

אמנון כהן: אבל זה גרושים.

אמנון כהן: זה כל שנה מצטמצם ומצטמצם והולך.

אמנון כהן: אני מבקש גם פה להגדיל, אפילו את התקציב הכללי להגדיל, של משרד השיכון.

אמנון כהן: אבל אצלכם כמובן צריכים את הסיוע.

אמנון כהן: קליטה בקהילה גם פעילות מאוד מבורכת, גם זה הולך ופוחת כל שנה.

אמנון כהן: אבל אני חושב שאתם צריכים, כרשות מקומית, להגיד אני מגדיל את הקריטריון של עולים.

אמנון כהן: לא עולה שהגיע היום או אתמול או לפני שנתיים זה עולה.

אמנון כהן: אפילו שהוא נמצא עלייה אחרונה שעדיין לא השתלבו, 89'-90' אני מכניס אותם בהגדרת עולים, על מנת לשלב אותם.

אמנון כהן: ומי שכבר השתלב, השתלב.

סטס מיסז'ניקוב: מה ההגדרה שלכם לעולה חדש?

מירלה גל: בתעסוקה למשל עשר שנים.

שי חרמש: כבוד השר, נושא משכנתאות לאתיופים, הנושא הזה עלה עקב ההצעה של הכפלת כמות העולים, ואתה יצאת השבוע בהודעה שהיית תומך בגישה של להביא את כולם בן לילה.

שי חרמש: אני רק רוצה לחשוף בפניך מה משמעות העניין.

שי חרמש: בתקציב משרד השיכון יצא פחות משלוש מאות מליון שקל למשכנתאות, זה בעצם לא משכנתאות, זה הכל מענקים, מענקים לדיור לעולי אתיופיה.

שי חרמש: זה ההבדל דרך אגב סופה, כשאמרת למה דווקא האתיופים כי האתיופים זה מענק מלא.

שי חרמש: ברור לגמרי שברגע שהסכום הזה לא יוכפל משמעותו שאם מתגברים את העלייה מאתיופיה משלוש מאות לשש מאות יוצרים את המעברות של שנות 2000-2010.

שי חרמש: וחבילת הנפץ הזאת לא תתפרק כי לא יהיה להם לאן ללכת.

שי חרמש: כפי שאני הבנתי אתמול משר השיכון אין לו כוונה, בשלב זה לפחות לא קיבלתי תשובה, והדיון היה פה, לפעול לנושא הזה.

שי חרמש: ממקום עבודתי הקודם אני יודע שזה התנאי של הסוכנות היהודית בכלל להשתלב בנושא של הכפלת העלייה מאתיופיה.

שי חרמש: זאת אומרת אם אין פה עלייה במשכנתאות הסוכנות לא תיתן יד לעניין.

שי חרמש: התורמים שמגייסים את הכסף לעלייה של הפלשמורה מתנים את זה.

שי חרמש: היות ואני לא מתומכיה הגדולים של מבצע פלשמורה אני מוכן לומר שאם לא תהיה הגדלת המשכנתאות משחקים לידי אלה שכמובן לא יתנו להגדיל את זה, אולי טוב ככה.

שי חרמש: נושא שלא שייך למשרד שלכם, אבל נטו נושא קליטה.

שי חרמש: מינהלת "נעלה".

שי חרמש: נושא "נעלה" הוא הייתי אומר היהלום שבכתר בעליה.

שי חרמש: אני מלווה את התכנית הזאת מיום הקמתה.

שי חרמש: אין דבר יפה מ"נעלה".

שי חרמש: איך אמר יצחק רבין ז"ל, אין דבר יותר נעלה מ"נעלה".

שי חרמש: עלו רעיונות ממשרד האוצר, ומירה, זה אומנם לא עובר דרככם אבל תפקחו עין, להפריט את מינהלת נעלה.

שי חרמש: אני שמח אגב שהסוכנות היהודית הודיעה שאם יפריטו את המינהלת היא מושכת את הכסף אליה ולא משתתפת.

שי חרמש: זה איום נהדר.

שי חרמש: העקרון, מינהלת "נעלה" שעושה את העבודה עושה מלאכת קודש.

שי חרמש: אל תתנו רק למשרד האוצר ומשרד החינוך לדון בנושא.

שי חרמש: אתם צד בנושא.

שי חרמש: דבר שלישי, שאלתי באמצע, ואת כעובדת מסורה במוסד לא מגיבה בלי רשות דיבור, זה בסדר, נושא נפש בנפש.

שי חרמש: זה שלושה מיליון דולר.

שי חרמש: זה אלף דולר תמיכה של המדינה לשלושת אלפים עולים מצפון אמריקה.

שי חרמש: אלה היו התכניות בעבר.

שי חרמש: איפה זה מתוקצב, אצלכם, משרד ראש הממשלה, אני לא רואה את זה פה.

מירלה גל: זה מתוקצב במשרד ראש הממשלה.

שי חרמש: עוד דבר אחד.

שי חרמש: כל אחד מביתו שלו, אין מה לעשות.

שי חרמש: בית ראשון במולדת, לא ראיתי מילה, לא נשמעה מילה.

שי חרמש: פרוייקט שדעך בשנתיים האחרונות, בין השאר בחוסר האטרקטיביות שלו מול קליטה קהילתית במגזר העירוני.

שי חרמש: העירו על זה כמה פעמים, אני רוצה לדעת איך המשרד נערך.

שי חרמש: קליטת עלייה בהתיישבות זה חשוב לא רק לעלייה, גם להתיישבות.

סופה לנדבר: אני מצטרפת לברכות.

סופה לנדבר: אני חושבת שאתה תחזיר את היוקרה למשרד.

סופה לנדבר: לצערנו המשרד הופעל על ידי הצוות הנאמן שיושב על ידך, וחלק לא נמצא כאן, ומנכ"לית משרד, ואני חושבת שזה לא טוב.

סופה לנדבר: לא טוב שקדנציה שלמה שרה לא היתה במשרד או היתה במשרה חלקית.

סופה לנדבר: זה משרד חשוב ביותר במדינת ישראל, אנחנו התבססנו כמדינת קליטת עלייה ואני חושבת שזה צריך להיות משרד ראשון ביוקרה בכל הרשימה של המשרדים השונים.

סופה לנדבר: אני מאמינה שאתה תחזיר את היוקרה למשרד.

סופה לנדבר: אני אתן לך כמה עצות, אני מאמינה שנתנו לך כבר אנשים נאמנים ואנשים מקצועיים שיושבים במשרד הקליטה, אבל אני כיושבת ראש פדרצית ישראלים דוברי רוסית אני חושבת שאני אבטא את הדברים שהסיעה שלי רוצה לעשות, ואני חושבת שאנחנו רוצים לעשות לטובת קליטת העלייה.

סופה לנדבר: אני חושבת שאתה נתקלת כבר, ואתה הגדרת את זה בנאום שלך, בבעיות הדיור.

סופה לנדבר: יש שני דברים עקרוניים.

סופה לנדבר: אנחנו לא יכולים למשוך עלייה לכאן אם אין דיור ואין תעסוקה.

סופה לנדבר: אנחנו פשוט צריכים על שני הדברים האלו לעבוד ולעשות כל מיני הטבות כדי שאנשים שמגיעים למדינת ישראל לא יעזבו את מדינת ישראל.

סופה לנדבר: אגב אתם יודעים שהשנה הקודמת מספר האנשים שעזב את המדינה היה שווה למספר האנשים שהגיעו למדינה.

סופה לנדבר: במדינת ישראל, בהיסטוריה של מדינת ישראל דבר כזה לא קרה.

זאב בוים: בעליה השנייה המיתולוגית מתוך המאה אחוז שעלו שמונים אחוז עזבו.

סופה לנדבר: אז אדוני השר, אני חושבת שזה מצלצל לנו סימן מאוד מאוד עצוב ומסוכן.

סופה לנדבר: אני חושבת שהשנה צריך להעביר כמה חוקים.

סופה לנדבר: אחד מהם, אנחנו כנראה, כחברי ועדת הכספים, נתמוך בדבר הזה, הקמת קרן של מדינת ישראל, שאחוזים מסויימים של תקציב המדינה יהיו בקרן הזאת כדי להתחיל או להחזיר את הדיור הציבורי, בגלל שאין לך מה לחלק, אז אתה מחלק, אתה מגרד שם ופה, אבל כדי לעשות דבר משמעותי צריכים להתחיל שוב בבנייה של דיור ציבורי.

סופה לנדבר: אני חושבת שחוק לקליטת עולים מצ'רנוביל, אתה יודע שהשנה, עשרים שנה לקליטת עולים לצ'רנוביל, זה חוק במהות של כסף, לא כל כך משמעותי, חמישה מליון לכל שנה.

סופה לנדבר: אני חושבת שאנשים האלה הצילו אותנו, ויושבת על ידי חברת הכנסת מהסיעה שלי שאומרת לי בצדק שבעצם אנשים הגיעו למדינת ישראל או היתה עלייה מאסיבית גם לצערנו בגלל שקרה אסון בצ'רנוביל, ואנשים רצו לברוח מהמדינה ורצו להיות בריאים ושלמים.

סופה לנדבר: וזו אחת מהסיבות שהאנשים האלו הגיעו למדינת ישראל.

סופה לנדבר: לליקוידטורים האלה שסתמו חור בגופם חייבים אנחנו להעביר חוק ממשלתי, אנחנו כסיעת ישראל ביתנו הגשנו את החקיקה הזאת, אבל אם יהיה חוק ממשלתי, ואתה תיזום את החקיקה הזאת, אני חושבת שתהיה לך הכרה מלאה.

סופה לנדבר: אני חושבת שצריכים לשנות את הגישה לארגוני העולים.

סופה לנדבר: רבותיי, בלי ארגוני העולים אין קליטה במדינת ישראל.

סופה לנדבר: עוד גולדה מאיר אמרה לפני המון שנים שאנשים בהתחלה צריכים לדבר בשפת האם.

סופה לנדבר: מישהו צריך להחזיק אותם ביד, לקחת אותם, להגיד אני עברתי, אתה תעבור.

סופה לנדבר: ובדברים יותר קשים אין יותר טוב מזה שיעזור מישהו שמסוגל לעזור בשפת העם.

סופה לנדבר: אתם יודעים שבלידה אישה צועקת באיזו שפה, בשפת האם.

סופה לנדבר: גם בקשיי קליטת עלייה בנאדם צועק רחמנות בשפת האם.

סופה לנדבר: אני חושבת שמדינת ישראל צריכה לתת ביטוח לפנסיות.

סופה לנדבר: סטס אמר את זה, אבל כנראה מדינת ישראל כאשר אנחנו קולטים את האנשים צריכים לחשוב שהשנים שהם עוברים את קליטת העלייה, ביטוח לפנסייה צריכה לתת המדינה.

סופה לנדבר: אני חושבת שהתכנית של הוואוצ'רים לצערי, אני לא יודעת, אני כאן לא כל כך מסכימה, מפני שמשרד הקליטה בזבז לדעתי כסף על קורסים של עיצוב גבות, זה דבר קטסטרופלי.

סופה לנדבר: אם צריכים לעשות קורסים, היתה פרסומת קורסים לעיצוב גבות, משרד הקליטה התגאה בקורסים לעיצוב גבות וליצנים.

סופה לנדבר: אני חושבת, אנחנו שבוע הבא ניפגש אתך ועם הצוות שלך בוועדת עלייה וקליטה.

סופה לנדבר: יש לי שאלה, בהרצליה עמד בניין שאני ראיתי שהסתיים סיפור והיו שם בקשות רבות והפגנות של קשישים.

סופה לנדבר: עכשיו כאשר עושים איכלוס של הבניין הזה צריכים לקחת בחשבון כמה קשישים שברשימה של אותם שובתים שהפעילו את הדעה הציבורית.

זאב בוים: לא הבנתי, את מציעה שבאכלוס של המבנה הזה תינתן העדפה לאלה שהפעילו את ההפגנה?

סופה לנדבר: לא, שתקחו בחשבון שחיים שם אנשים שחיים בהרצליה חמש עשרה שנה, יותר מעשר,

מירלה גל: יש עדיפות לתושבי הרצליה.

מירלה גל: תמיד יש עדיפות לתושבי המקום.

אורית נוקד: האמת היא שבאמת כל הדברים נאמרו, אז אני רוצה לברך אותך השר ואני מכירה אותך ואני יודעת שאתה תפעל בצורה עניינית ויעילה, וגם אותך מירלה.

אורית נוקד: אני רק באמת רוצה רק להתמקד בנושא של דיור ותעסוקה.

אורית נוקד: אני מדברת בכותרות, "נעלה" וכמובן "בית ראשון במולדת".

אורית נוקד: אני מודה שהיה לי טלפון בתחילת השבוע שעומדים לסגור את המפעל הזה שהוא כל כך חשוב.

אורית נוקד: פניתי בעניין לסוכנות אבל אני חושבת שגם משרד הקליטה לא פתור מלטפל בנושא.

ליה שמטוב: אני גם רוצה להתייחס לנושא דיור ובעיקר בפריפריה.

ליה שמטוב: כי באמת בפריפריה יותר קל, עולים חדשים יכולים לקבל את הדירות, אבל הקריטריונים זה קשישים, חד הוריות, נכים, וזה יוצר מצב שאת כל הערים של הפריפריה זה יוצא המצב הסוציו-אקונומי מאוד נמוך.

ליה שמטוב: ביטלו את המענקים למי שרוצה לרכוש את הדירות, יש דיור ציבורי שהיום יש אפשרות לקנות ולקנות בהנחה גדולה את כל הדירות עמידר ועמיגור ויוצר מצב שקונים את הדירות כל הותיקים שמתגוררים שם עשרים, שלושים ויותר שנים, אחר כך ילדים שלהם מוכרים את הדירות לצערי הרב לבני מיעוטים ונוצר מצב שבערי פריפריה פשוט כל הצעירים הם עוזבים, קשישים מגיעים ובני מיעוטים קונים, אז פה צריכים לעשות משהו.

מאיר לב: אנחנו מייצגים בעצם את עשרים ארגוני העולים, הארגונים הגדולים שמטפלים בכל התהליך של העלייה.

מאיר לב: כל נקודה שכאן מדברים נוגעת להתאחדויות עולים.

מאיר לב: התאחדויות עולים נמצאות בכל מקום ועושות את העבודה.

מאיר לב: את החלק של התקציב אין שום כסף לעבודה שעושים ולנקודות שיש כאן.

מאיר לב: כמה דרשו ארגוני העולים מהתקציב השנה, מדברים על שבעה מליון אבל הדרישות שלנו היו שלושים מליון, ארבעים מליון.

מאיר לב: אם אתם מכירים את המצב, רוב ההתאחדויות עולים הולכות להיסגר, הן נופלות.

מאיר לב: יש התאחדויות עולים שאין להן ממה לשלם את השכר דירה, אז סוגרים.

מאיר לב: שמעתי את זה מהאתיופים, שמעתי את זה מארגונים אחרים.

מאיר לב: ואני אומר לכם שהנתונים נכונים.

מאיר לב: הייתי לפני כמה זמן אצל ראש התאחדות עולי אמריקה הלאטינית.

מאיר לב: ואני יודע מה שקורה.

מאיר לב: אין תקציבים אם הסוכנות היהודית היתה נותנת מליון שלוש מאות אלף שקל בשנה השנה היא נותנת מאתיים חמישים אלף שקל.

מאיר לב: נותנים מליון וחצי דולר לכל ההתאחדויות עולים, כשהם יודעים מראש ששני שליש יישאר להם בסוכנות, בגלל שעשו כל כך הרבה קשיים בדרך שלא נוכל לקבל את הכסף.

מאיר לב: אני אומר לכם, ההתאחדויות הגדולות עומדות להיסגר.

מאיר לב: אין שום סיכוי להתקיים.

מאיר לב: כאשר השר דיבר על דיור, לחפש כל מיני דברים כדי להוריד את המחיר של הדיור שיהיה יותר קל, אני חושב שאחד מהדברים שאפשר להצליח זה לפנות ליהודים טובים, מכירים את דרום אמריקה, יודעים את הקבלנים הענקיים שיש בדרום אמריקה, שאולי אם הכסף יבוא לבנייה הציבורית מחוץ לארץ אפשר לקבל יותר הטבות.

מרק בסין: אני ראש מועצה מקומית בני עייש ויושב ראש ועדת קליטה בשלטון המקומי.

מרק בסין: אדוני השר, איחולי הצלחה כמובן.

מרק בסין: שלוש נקודות בכותרות.

מרק בסין: מרכזי תרבות ברשויות, באותם רשויות איפה שהם קיימים הם משותקים.

מרק בסין: מכיוון שלא ניתן אישור להפעיל פרוייקטים, גם לא אחד חלקי שתים עשרה וגם לא חלק יחסי ביחס לשנה שעברה.

מרק בסין: קליטה בקהילה, יש המשכיות בצורה מצומצמת עד לאישור התקציב ביחס לשנה שעברה, אבל מרכזי התרבות משותקים.

מרק בסין: ואדוני בוודאי יודע שמרכזי תרבות זה מקום איפה שעולים מממשים את הפוטנציאל ובעצם גורם לקליטה מוצלחת, להרגשת שייכות לקהילה.

מרק בסין: היינו רוצים לקבל תשובה אולי מהמנכ"לית בנושא הזה.

מרק בסין: נקודה נוספת, בשנה שעברה העולם ציין ששים שנה לניצחון על גרמניה הנאצית, ולשמחתי גם מדינת ישראל והיא הקציבה תקציב מסויים למטרה הזאת, עשרה מליון שקל, כאשר הוא חולק לשנתיים, 2005 ו-2006.

מרק בסין: מתוכו הוקצב 3.75 לרשויות מקומיות, כאשר מליון אחד חולק בשנה שעברה, 2.75 אמורים להיות מחולקים השנה.

מרק בסין: הרשויות התחייבו כבר בשנה שעברה וביצעו פרוייקטים, יש להן גרעון תקציבי מכיוון שהכספים עדיין לא עברו.

מרק בסין: לא יודעים איפה זה עומד.

מרק בסין: במרכזי התרבות לא קיבלנו, למה זו שאלה למשרד, נתנו לנו הוראה לא להפעיל פרוייקטים במרכזי תרבות בשלב זה.

מרק בסין: ונקודה אחרונה, אדוני השר, יחידות הקליטה ורכזי קליטה ברשויות מקומיות, איפה שזה קיים, אתה ודאי יודע, זה נעשה בצורה וולונטרית ,במימון מלא של הרשויות.

מרק בסין: ובמצבם הקשה של הרשויות, ויש כבר דוגמאות לצערי, חלק מהרשויות מצמצמות ואפילו סוגרות את היחידות האלה.

מרק בסין: ומי כמוך יודע שכמובן שארגונים עושים עבודה מבורכת אבל תושב ברגע שגר ביישוב הוא מגיע לעירייה ושואל איפה הבן שלי לומד ואיפה הבנק ואיפה אני פותח חשבון.

מרק בסין: הכתובת הראשונה זו העירייה ואין מי שעונה.

זאב בוים: אני מכיר את הדברים האלה.

זאב בוים: זה נכון.

זאב בוים: אין בזה בשורה גדולה בוודאי לא, אני אומר נחמה פורתא רק על העניין האחרון, יש כמה משרדים שתקציבם לא קוצץ לחלוטין, אחד מהם זה משרד הפנים.

זאב בוים: וזה נכון ככה, כדי קצת לחזק, לא לגעת במענקי איזון ודברים כאלה.

זאב בוים: וגם אצלנו הקיצוץ הוא יחסית מזערי ויש נושאים שכבר הוזכרו פה שאנחנו עוד במשא ומתן עם האוצר להחזיר ולהגדיל לנו בתחומים מסויימים.

זאב בוים: מכל הדברים שאתם אמרתם, חלק מהדברים חזרו, הרבה דברים חשובים נאמרו.

זאב בוים: קודם כל לגבי, אנחנו כולנו מבינים, וזה נכון בכל דבר, שצריך שר במשרד שיהיה לו זמן לעבוד ולא יתחיל לחשוב על הבחירות הבאות.

זאב בוים: צריך שפה בבית הזה, חוצה מפלגות, עם כל אופוזיציה, קואליציה, בדיוק על זה אנחנו מדברים עכשיו, על העולים שצריכים יציבות.

זאב בוים: אנחנו לא צריכים לדבר, אנחנו מחובתנו לעשות.

זאב בוים: חלוקה צודקת.

זאב בוים: האופוזיציה שתדבר ואנחנו נעשה, תוך כדי הקשבה כמובן לדיבורים ולצרכים.

זאב בוים: אז זה חלוקה נכונה.

זאב בוים: אמנון דיבר על תהליך ארוך של הקליטה אצל חלק מהעולים, פעם שאלתי עולים כמה זמן לוקח לך עד שאתה מרגיש שאתה כבר לא עולה.

זאב בוים: יש כאלה שהם כל השנים ירגישו.

זאב בוים: אני מדבר על ההרגשה עכשיו.

זאב בוים: אני לא בטוח שזה התפקיד של המשרד הזה.

זאב בוים: אני כן חושב שאיפה שיש משפחות של עולים שהם לא התבססו למרות שעברו כבר הרבה שנים, והמצב הכלכלי לא טוב, אבל זה עובר לתחומים שהם תחומים שמדינת ישראל, קרי ממשלת ישראל, במשרדיה השונים, הם מפסיקים להיות עולים, יש חברה ותיקה במדינת ישראל, בין אם היא נולדה בארץ, בין אם היא עלתה לפני הרבה שנים, שהיא חברה ותיקה.

זאב בוים: הקריטריונים ברורים בזה.

זאב בוים: יש מי שכאלה במצוקה צריכים להיות מטופלים על ידי זה.

זאב בוים: אני אשאיר למירלה את ההמשך, אנחנו ניפגש, תודה רבה לכם.

אמנון כהן: אדוני היושב ראש, בקשר לעלייה במדינת ישראל בצורה מאסיבית כזו עלייה לא היתה, לכן המדינה נערכה אבל לא מספיק בעלייה המאסיבית של מעל מליון עולים.

אמנון כהן: לכן אני אומר, קלטנו אותם איך שאפשר, עכשיו צריך לחזור אחורה, לראות מי השתלב, מי לא.

מירלה גל: רק במענה לשאלתך או להערתך, אין לי ספק שצריך לטפל גם באוכלוסיות חלשות, השאלה היא אצל מי צריך להיות המנדט לטיפול בחלוף איקס שנים מעלייתם ארצה.

מירלה גל: לעצם הטיפול, ודאי שצריך, צריך לאפשר לטעמי לכל אחד שרוצה ללמוד שיוכל ללמוד, שלא תהיה מגבלה של הכסף.

מירלה גל: איך זה נעשה זו כבר סוגיה אחרת.

מירלה גל: התחלנו בנושא של הדיור, מפאת קוצר הזמן גם לא הצגתי, כאחד היעדים שלנו והדיונים שאנחנו מקיימים האוצר, הן לגבי 2006 והן לגבי 2007.

מירלה גל: קודם כל אין לי ספק שהמקבצים וההוסטלים למיניהם זה פתרון פנטסטי.

מירלה גל: אלא מה, זה הרבה כסף שנותן פתרון יחסית למעט אנשים ומכאן שהאוצר לא אוהב את הפתרון הזה.

מירלה גל: לכן אנחנו מנסים למצוא פתרונות נוספים.

מירלה גל: אגב אני חושבת שהערוץ של ההוסטלים במידה מסויימת הוא טוב יותר משום שיש שם הרבה כסף שבא מבחוץ ואיננו כסף ממשלתי.

מירלה גל: אבל צריך את המצ'ינג של משרד השיכון לצורך העניין.

מירלה גל: הייתי רק שמחה אם היה שם יותר תקציב.

מירלה גל: ולכן בהעדר תקציב לבניית הרבה מאוד הוסטלים או מקבצים חדשים אנחנו הולכים על פתרונות נוספים בסגנון של שכירות ארוכת טווח, שיצאנו עכשיו, ואנחנו נמשיך אותה על פי הצורך.

מירלה גל: נושא נוסף שנוגע לדיור הוא נושא של נכים, אכן נושא כאוב, וגם הנושא הזה נמצא בטיפול, אנחנו נעשה כמיטב יכולתנו גם להביא לפתרון בנושא הזה.

מירלה גל: תראו, אני חייבת לומר, ואני אומרת את זה בצורה הכי גלוייה.

מירלה גל: בכל מה שנוגע לעמותות ולארגונים, קודם כל הקיצוץ שהיה היה דווקא בסוכנות היהודית ולא אצלנו.

מירלה גל: יחד עם זאת אני אומרת, ואני אומרת את זה בגילוי לב, יש בעיה במערכת הממשלתית, במועדים שבהם הכסף מועבר לעמותות, ובמיוחד, החוק בעצם אפילו לא מרשה לנו לצאת בפרסום לנושא התמיכות אם אין תקציב.

מירלה גל: אנחנו קיבלנו את האישור, יצאנו כדי שכל התהליך ייעשה עוד בטרם יאושר תקציב,

יעקב ליצמן: רבותיי, אני אומר לכם כחבר כנסת צעיר בבית הזה, רבותיי, אפשר ועוד איך.

יעקב ליצמן: רק מה, יש ועדה מיוחדת שעושה את זה, אצל החשב הכללי.

יעקב ליצמן: אין דבר כזה.

יעקב ליצמן: ישיבות ללא תמיכות, אז מה, לא נותנים אחד חלקי שתים עשרה, במקומות אחרים לא נותנים תמיכות אחד חלקי שתים עשרה?

יעקב ליצמן: שטויות.

יעקב ליצמן: יש דבר כזה שמאשרים חריג.

יעקב ליצמן: יש ועדת חריגים, ומאשרים.

מירלה גל: אני רוצה להבהיר נקודה.

מירלה גל: זו אליה וקוץ בה, ובמיוחד בתקופה בה אנחנו נמצאים.

מירלה גל: כאשר בסיס התקציב הוא מליון וחצי אני חושבת שזו אחריות שלנו לעשות את כל המאמצים כדי להגדיל את התקציב.

מירלה גל: לא ניתן להגדיל את התקציב כל עוד אין תקציב למדינה.

מירלה גל: ולכן גם אם היינו הולכים על אחד חלקי שתים עשרה מתוך המיליון וחצי היינו שומעים כאן לטעמי צעקות רמות, ובמידה מסויימת של צדק.

מירלה גל: אני אומרת, בכל מה שנוגע לעמותות, אני אתייחס לכל הנושאים שמדוברים כאן, ואני יכולה להבטיח לכם שמשרד הקליטה עושה כמיטב יכולתו כדי לסייע גם לארגונים, בוודאי ובוודאי לעולים החדשים.

מירלה גל: בתחום של העמותות, אני מודה, יש בעיה בתהליך, ובמיוחד בשנה שאנחנו פועלים חצי שנה בלי תקציב.

מירלה גל: אז אני מקבלת את ההערות, אני מבקשת אבל שגם תבינו שאנחנו עושים את כל המאמצים להגדיל את התקציב כדי שלא כמו הסוכנות היהודית לפחות מבחינת משרד הקליטה התקציב לא ירד.

מירלה גל: ואני אומרת בצורה הברורה ביותר, הפרמטרים שלנו שיצאו ב-2005 היו כאלה שהיטיבו עם ארגוני העולים.

מירלה גל: יחד עם זאת אני אומרת אני אהיה מוכנה לקבל כל הערה, וכשאנחנו נקים את הוועדה בוודאי שתהיה לכם נציגות.

מירלה גל: שישים שנה לציון הניצחון על הנאצים, אכן היה תקציב, אגב שלא היה מטופל על ידינו ,אנחנו רק היינו צינור להעברת הכסף.

מירלה גל: אני יכולה לומר שבדיונים שלנו עם האוצר הזכרנו להם שיש חוב של שניים פסיק שבעים וחמישה מליון שקל לנושא הספציפי הזה.

מירלה גל: ואני מאמינה שמאחר וזה כבר תוקצב בשנה שעברה אז הכסף יגיע.

מירלה גל: כל מה שנוגע לקליטה בקהילה, ברשויות, אני רוצה קודם כל להזכיר שאכן יש ערוץ אחד שבו המשרד מסייע לרשויות וזה ערוץ הקליטה בקהילה.

מירלה גל: אבל יש עוד הרבה מאוד ערוצים נוספים שבהם אנחנו מביאים תכניות ליישוב עצמו, בהרבה מקרים אפילו אין שום מאצ'ינג של היישוב.

מירלה גל: ומי כמוך יודע את זה מארק, אנחנו עושים הרבה מאוד פעילות ביישובים שאיננה דרך ערוץ הקליטה בקהילה.

מירלה גל: מאחר ואנחנו פעלנו עד עכשיו ללא תקציב אז אנחנו נתנו את עיקר הדגש שלנו לפעילות השוטפת.

מירלה גל: אני מקווה שמאחר ותקציב המדינה עומד להיות מאושר בימים הקרובים אז אפשר יהיה גם להפעיל את מרכזי התרבות.

מירלה גל: אני רוצה אולי עוד הערה אחת לדבריך סופה, אין לי ספק שלהתאחדויות העולים למיניהן יש משקל רב בקליטת עלייה, כמו גם לחברה הישראלית הותיקה.

מירלה גל: הנושא של קליטת העלייה הוא לא רק נושא של משטרת ישראל וודאי לא רק של המשרד לקליטת עלייה ולכן אנחנו גם עושים הרבה מאוד פעילות שנועדה לחבר בין הציבור הישראלי הוותיק לעולים החדשים, והעולים ביניהם לבין עצמם, אבל אני אומרת זה לא צריך להיות רק יזום על ידינו, וחבל שהחברה הישראלית לא מספיק עוסקת בתחום הזה.

מירלה גל: המשרד לקליטת עלייה עבר רפורמה משמעותית בשנתיים האחרונות מבחינת קליטת עלייה, והיום אנחנו פועלים באופן כזה שבאמת כל עולה חדש מוצמד לו יועץ קליטה אישי דובר השפה שלו.

מירלה גל: בוודאי שבשפה הרוסית אין לנו בעיה, אם יש לנו בעיות זה דווקא בשפות אחרות.

מירלה גל: לנושא הוואוצ'רים, אני חושבת שמוקדם מידי להגיד אם התכנית הצליחה או לא הצליחה כי היא התחילה רק בסוף שנה שעברה .

מירלה גל: אנחנו עוקבים אחריה, אנחנו גם עושים מחקר.

מירלה גל: אני רוצה לומר בצורה הברורה ביותר שמבחינתנו כמשרד לעשות תכנית ולסמן וי עשינו תכנית זה לא מספיק.

מירלה גל: תכניות חדשות מלוות גם במחקר כדי לראות שאנחנו מקבלים את התוצאות המקוות.

מירלה גל: וכך גם תכנית הוואוצ'רים תלווה במחקר.

מירלה גל: לגבי ההערה הספציפית שלך בנושא ליצנים לדוגמא, היא דווקא לא נעשתה דרך הוואוצ'רים אלא היא נעשתה בשילוב של אגף היזמות, ותתפלאי, התוצאות נהדרות.

מירלה גל: אני חושבת שכל עבודה מכבדת את בעליה.

מירלה גל: אגב הפרוייקט של היזמות והליצנות היה מופנה בעיקר לחד הורים, והם יצאו מאושרים מהתכנית הזו וכולם עובדים.

מירלה גל: זאת אומרת העובדה שהם מצליחים להביא פרנסה הביתה, דרך ארגון ימי הולדת ואירועים, אני רק חושבת שזה לטובה.

מירלה גל: אז זה לא בא מערוץ הוואוצ'רים, זה בא מערוץ אחר, אבל התכנית היתה טובה.

מירלה גל: ליקווידטורים, אני לא יודעת למה יש בעיה כי אנחנו כן מתקצבים, יש חוק ואנחנו כן מתקצבים.

מירלה גל: בית ראשון במולדת, משפט אחד על בית ראשון במולדת ועל התנועה הקיבוצית בכלל, אני חושבת שתכנית בית ראשון במולדת היא תכנית נהדרת.

מירלה גל: אני מודעת לזה שהעלייה הקהילתית במידה מסויימת פגעה, ולכן הגענו להסדר עם התנועה הקיבוצית המאוחדת ועם המועצות האיזוריות שאנחנו נכניס עלייה קהילתית גם בקיבוצים בפרמטרים אחרים.

מירלה גל: אני מודה לכולם.

יעקב ליצמן: אני מתנצל שקיצרנו קצת.

יעקב ליצמן: ב - תקציב 2007 נשתדל לשפר ולהאריך.

יעקב ליצמן: תודה רבה לכולם.